钦定古今图书集成/明伦汇编/氏族典/第341卷 > 刘三吾
## 钦定古今图书集成/明伦汇编/氏族典/第341卷 > 刘三吾

按《明外史刘三吾传》：“三吾，茶陵人也。初名崑，后名如
孙，字三吾，以字行。兄耕孙、寿孙，皆仕元。耕孙，宁国路推官，长枪贼陷宁国，死焉。寿孙，常宁州学正。武冈洞
獠寇常宁，亦死之。三吾避兵广西行省承旨，授靖江
教授，迁儒学副提举。明兵下广西，乃归茶陵。洪武十
八年，以茹瑺荐，召授左赞善，累迁翰林学士。三十年”，
主考会试榜发，泰和宋琮第一，北士无预者。既而诸
生上言：“三吾等南人私其乡。”帝怒，戍边。建文初，召还，
卒。